Jegyzőkönyv nyilvánosan tartott tárgyalásról
A tárgyaláson jelen vannak a felperes személyesen és képviseletében ***
ügyvéd, Az alperes képviseletében: ***. A bíró a folytatólagos tárgyalás
megkezdése után megállapítja, hogy a megidézettek megjelentek.
A bíró tájékoztatja a jelenlévőket, hogy a tárgyalás anyaga hangfelvétel
útján kerül rögzítésre, amelyről a leírt jegyzőkönyvet 8 munkanap
elteltével lehet megtekinteni a Szegedi Városi Bíróság Polgári Irodájában.
Ezt követően eljáró bíró ismerteti az elmúlt tárgyalás óta keletkezett
iratokat.
FELPERESI KÉPVISELŐ: A keresetemben foglaltakat változatlanul
fenntartom.
ALPERESI KÉPVISELŐ Az eddigi nyilatkozataimat, változatlanul
fenntartom.
Kihirdetett
V é g z é s:
A bíróság a gyermekelhelyezés vonatkozásában megállapítja a
joghatóságának hiányát; és e vonatkozásban a pert m e g s z ü n t e t i.
A végzés ellen a kihirdetéstől számított 15 nap alatt a Csongrád Megyei
Bírósághoz címzett, de a Szegedi Városi Bíróságnál írásban, 3 példányban
benyújtható fellebbezésnek van helye.
I N DOK O L Á S:
A felperes házasság felbontása és egyéb követelés iránt indított pert
az alperes ellen. Keresetében többek között kérte, hogy a bíróság az
1994. szeptember hó 19. napján született *** és a 2000. május hó 23.
napján született *** utónevű gyermekeket nála helyezze el tartásra és
gondozásra.
Az alperes kérte megszüntetését arra nincs joghatósága.
A 2201/2003 EK rendelet 12. cikk (1) bekezdése szerint a házasság
felbontása, a különválás, vagy a házasság érvénytelenítése iránti
kérelemben a 3. cikk alapján joghatósággal rendelkező tagállam bíróságai
akkor rendelkeznek joghatósággal az adott kérelemmel összefüggő szülői
felelősségre vonatkozó ügyekben is, amennyiben:
• legalább az egyik házastárs a gyermekkel kapcsolatos szülői felelősséget
gyakorol; és
• a házastársak és a szülői felelősség gyakorlói kifejezetten vagy más
egyértelmű módon elfogadták a bíróságok joghatóságát a bíróság
megkeresésének időpontjában, és az a gyermek érdekeit a legjobban
szolgálja.
A 2201/2003 EK rendelet 19. cikk (2) bekezdése szerint amennyiben
azonos jogalapból származó, ugyanarra a gyermekre vonatkozó szülői
felelősséggel kapcsolatos eljárást különböző tagállamok bíróságai előtt
indítottak, a később megkeresett bíróság az elsőként megkeresett bíróság
joghatóságának megállapításáig hivatalból felfüggeszti az eljárást.
A (3) bekezdés értelmében amennyiben az elsőként megkeresett bíróság
joghatóságát megállapítják, a később megkeresett bíróság az előbbi
bíróság javára megállapítja saját joghatóságának hiányát.
A fentiek alapján a bíróság megállapította, hogy a jelen ügyben nincs
joghatósága arra figyelemmel, hogy az alperes nem fogadta el a magyar
bíróság joghatóságát, illetve a Bonni Városi Bíróság előtt már 2004. április
15. napja óta gyermekelhelyezés vonatkozásában per van folyamatban,
amelyben a német bíróság a joghatóságát megállapította.
A fentiekre figyelemmel a bíróság a Pp.15? § al pontja alapján
¬figyelemmel a Pp.130. § (1) bekezdés alpontjában foglaltakra is – a
gyermekelhelyezés vonatkozásában a pert megszüntette.
FELPERESI KÉPVISELŐ:
Bizonyítási indítványom nincs.
ALPERESI KÉPVISELŐ:
Az alperes továbbra is kéri viszontkeresettel a házasság felbontását, a
házastársi tartásra vonatkozó kereseti kérelem elutasítását kérjük.
A Pp.145.§ (2) bekezdésében foglaltakra történő figyelmeztetés után jogi
képviselők, illetve felperes egyebet előadni nem kívánnak.
Ezt követően eljáró bíró a tárgyalást berekesztette, majd meghozta és
nyilvánosan kihirdette a külön íven szövegezett
Í T É L E T E T:
Az ítélet kihirdetését, valamint a perorvoslati jogra történő tájékoztatást
követően a jogi képviselők egyezően bejelentik, hogy az ítélet elleni
fellebbezési jogukról lemondanak.
Az ítélet a mai napon jogerőre emelkedett.